**ΕΠΙΣΤΟΛΗ ΕΝΗΜΕΡΩΣΗΣ ΓΙΑ ΤΗ ΣΥΜΜΕΤΟΧΗ ΣΤΗΝ ΕΡΕΥΝΑ**

Αξιότιμοι/ες ,

H έρευνα διεξάγεται πανελλαδικά σε σχολικές μονάδες δευτεροβάθμιας εκπαίδευσης, με στόχο τη χαρτογράφηση των απόψεων των μαθητριών και μαθητών δευτεροβάθμιας εκπαίδευσης σε σειρά ζητημάτων που άπτονται κυρίως του επαγγελματικού προσανατολισμού και της επαγγελματικής αποκατάστασης.

Σκοπός της έρευνας είναι η κατανόηση παραγόντων σχετικών με τις επαγγελματικές τους φιλοδοξίες και της επιλογής των επαγγελμάτων που θα ακολουθήσουν στο μέλλον. Οι πληροφορίες που θα συλλεχθούν αναμένεται να προσφέρουν πολύτιμη γνώση σχετικά με τις ανάγκες, τις προτεραιότητες και τις προκλήσεις που αντιμετωπίζουν οι νέοι. Τα ευρήματα της έρευνας θα αξιοποιηθούν για την τεκμηριωμένη ενημέρωση και ενδεχόμενη προσαρμογή των εκπαιδευτικών πολιτικών και προγραμμάτων, λαμβάνοντας υπόψη τις τάσεις και τις προτιμήσεις των μαθητών/τριών.

Η συμμετοχή στην έρευνα είναι προαιρετική, ενώ απαιτείται η συναίνεση τόσο των ερωτώμενων, όσο και των γονέων/κηδεμόνων και περιλαμβάνει τη συμπλήρωση ενός ηλεκτρονικού ερωτηματολογίου <https://ee.kobotoolbox.org/x/1fSdVdpY>, το οποίο θα πραγματοποιηθεί κατά τη διάρκεια του σχολικού ωρολογίου προγράμματος μέσω των ηλεκτρονικών υπολογιστών / λοιπών ηλεκτρονικών συσκευών των σχολικών μονάδων. Η διαδικασία συμπλήρωσης, αφού οι μαθητές ενημερωθούν για τον κωδικό (σχολείου) από το προσωπικό του σχολείου τους ώστε να εισέλθουν στο κυρίως ερωτηματολόγιο, θα διαρκέσει περίπου 10 λεπτά. **Ημερομηνία υποβολής έως Παρασκευή 11 Απριλίου 2025** με δυνατότητα παράτασης κατά απαίτηση έως 4 Μαιου 2025.

**Διασφάλιση ανωνυμίας/Προστασία προσωπικών δεδομένων**

Η συμμετοχή στην έρευνα είναι **απολύτως εθελοντική και ανώνυμη**. Δεν θα συλλεχθούν προσωπικά στοιχεία που θα μπορούσαν να οδηγήσουν στην ταυτοποίηση των μαθητών/τριών. Όλες οι απαντήσεις θα χρησιμοποιηθούν αποκλειστικά για ερευνητικούς σκοπούς και θα αναλυθούν σε συγκεντρωτικά, ώστε να μην είναι δυνατή η σύνδεση οποιασδήποτε απάντησης με συγκεκριμένο άτομο.

Η έρευνα συμμορφώνεται πλήρως με τον **Γενικό Κανονισμό για την Προστασία των Προσωπικών Δεδομένων (GDPR 2016/679)** και τις κατευθυντήριες οδηγίες του Ινστιτούτου Εκπαιδευτικής Πολιτικής.

**Επικοινωνία**

**Για οποιαδήποτε περαιτέρω πληροφορία ή διευκρίνιση, μπορείτε να επικοινωνήσετε με το σχολείο σας ή με τους υπεύθυνους της έρευνας στη διεύθυνση** [g.d.kostis@army.gr](mailto:g.d.kostis@army.gr) **και στα τηλέφωνα 6936583787 και 2106552118.**

Σας ευχαριστούμε για τη συμβολή σας στη διεξαγωγή της έρευνας.

Με εκτίμηση,

Γεώργιος Κωστής   
 **[Υπεύθυνος Έρευνας]**